**МИРГ БУРГАС – КАМЕНО**

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.005 “Преработване на продуктите от риболов и аквакултури в МИРГ Бургас – Камено по Mярка 5.4 Преработване на продуктите от риболов и аквакултури в МИРГ Бургас – Камено от СВОМР**

**одобрени с Докладна записка №93-5450/07.08.2019г. от Ръководителя на УО на ПМДР**

**Въпрос:**

Наш клиент предвижда закупуването на мобилна техника за преработка на черупки от мекотели, явяващи се отпадък при преработката на черна мида. Избрали сме техниката да бъде мобилна, с цел намаляване като цяло на допълнителните товаро-разтоварни дейности и транспорт, както и свързаните с това допълнителни емисии на парникови газове и допълнителните финансови разходи за тези дейности.

Възнамеряваме да подадем проектното предложение за финансиране по процедура за подбор на проекти No BG14MFOP001-4.005 “Преработване на продуктите от риболов и аквакултури“ от Стратегията на ВОМР на МИРГ Бургас – Камено (клента ни е регистриран на територията на МИРГ Бургас - Камено) и поради тази причина, задаваме следните въпроси:

1. Допустима ли е инвестицията в мобилна инсталация за преработка на отпадъци – черупки от преработката на аквакултури по тази мярка?
2. В хипотезата на нашето проектно предложение, достатъчно ли е представянето на подробно описание на дейностите и мероприятията за опазване на околната среда, за получаването на пълен брой точки по Критерий 3 на процедурата 5.4. от Методика за подбор на проектни предложения по Стратегия за ВОМР на МИРГ Бургас – Камено (стр.18)? Ако не е достатъчно, какво още следва да бъде представено?

С уважение,

Даниел Делчев

Адванс Проджект Консулт ЕООД

**ОТГОВОР НА ВЪПРОС №1**

Съгласно т. 15 от Условията за кандидатстване по процедура за подбор на проекти № BG14MFOP001- 4.005 „Преработване на продуктите от риболов и аквакултури в МИРГ Бургас – Камено”, допустима категория разходи са разходите за доставка, инсталация, тестване и въвеждане в експлоатация на съоръжения и/или оборудване за преработка на отпадъци от производствената дейност. В Условията за кандидатстване не са предвидени ограничения относно стационарността/мобилността на съоръженията/оборудването за преработка на отпадъци, но закупените дълготрайни материални и нематериални активи трябва да се използват единствено в предприятието – обект на инвестицията, което трябва да се намира на територията на МИРГ Бургас-Камено.

**ОТГОВОР НА ВЪПРОС №2**

Оценката на проектните предложения за съответствие със Стратегията за водено от общностите местно развитие се извършва от назначената от МИРГ комисия от външни експерти – оценители. Членовете на комисията извършват преценката за съответствие, използвайки критериите за оценка, описани в „Методика за подбор на проектни предложения по Стратегията за ВОМР на Местна инициативна рибарска група Бургас – Камено“. Когато представените документи/ съответно намеренията на кандидата, изложени във формуляра за кандидатстване съответстват на допускането или допусканията (хипотезата), описани в указанията към всеки критерий, членовете на комисията оценяват проектното предложение с определените по критерия точки. Когато няма информация за намеренията на кандидата/не са представени изискуемите документи или представените документи/информация не удовлетворяват допускането/допусканията, комисията оценява проектното предложение с нула точки по този критерий.

Съгласно указанията по Критерий 3 „Прилагане на методи, намаляващи отрицателното въздействие върху околната среда, включително третирането на отпадъци“ от Методиката, „Методи, намаляващи отрицателното въздействие върху околната среда ще се доказват чрез съответни сертификати за система за управление на околната среда (по ISO или еквивалент), както и чрез изграждане на локални съоръжения, свързани с почистване/преработване на отпадъците (напр. локално пречиствателно съоръжение, разделност при събиране на отпадъците, съхранение на опасни вещества и др.) и чрез подробно описание на конкретните дейности и мероприятия за опазване на околната среда.“

За да получи десетте точки по този критерий, проектното предложение трябва да включва/предвижда дейности по разработване, внедряване и призната сертификация на система за управление на околната среда или дейности по изграждане на локални съоръжения, свързани с почистване/преработване на отпадъците или и двата вида дейности.

Чрез подробно описание на конкретните дейности и мероприятия, кандидатът само представя информация за намеренията си относно методите, намаляващи отрицателното въздействие върху околната среда, които ще използва.

Изпълнението на предвидените по проекта дейности и мероприятия ще се доказва или чрез получен сертификат за система за управление на околната среда и/или чрез **изградено локално съоръжение**, свързано с пречистване/преработка на отпадъци.

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.005 “Преработване на продуктите от риболов и аквакултури в МИРГ Бургас – Камено по Mярка 5.4 Преработване на продуктите от риболов и аквакултури в МИРГ Бургас – Камено от СВОМР**

**одобрени с Докладна записка №93-5080/24.07.2019г. от Ръководителя на УО на ПМДР**

**ВЪПРОС**

Уважеми дами и господа,

Във връзка с отворената за кандидатстване в ИСУН 2020 процедура BG14MFOP001-4.005 "Преработване на продуктите от риболов и аквакултури в МИРГ Бургас – Камено" имам следният въпрос:

В условията за кандидатстване в т. 24 Критерии и методика за оценка на проектните предложения е описан начинът за получаване на съответния брой точки по даден критерий и с какви документи се доказва от кандидатите изпълнението му. Установих, че има разминаване, мужду информацията в т. 24 в Условията за кандидатстване по процедурата и приложената в Документите за информация "Методика за подбор на проектни предложения по стратегията за ВОМР на МИРГ Бургас-Камено".

Във връзка с гореизложеното, бихте ли дали Вашето становище, кой от двата документа да вземат под внимание кандидатите.

С уважение,

Антоанета Васева

**ОТГОВОР**

Съгласно чл. 26, ал. 2 ЗУСЕСИФ, условията за кандидатстване се разработват въз основа на одобрена методология и критерии за подбор. Следователно при противоречие между информацията, посочена в Условията за кандидатстване по отношение на оценката на проектни предложения и „Методика за подбор на проектни предложения по Стратегията за ВОМР на МИРГ Бургас – Камено“ меродавна е информацията, изложена в „Методика за подбор на проектни предложения по Стратегията за ВОМР на МИРГ Бургас – Камено“ .

**ВЪПРОС**

Здравейте,

Във връзка с отворената за кандидатстване процедура на МИРГ Бургас-Камено BG14MFOP001-4.005 "Преработване на продуктите от риболов и аквакултури в МИРГ Бургас – Камено" имам следният въпрос:

В допустимите предварителни разходи са включени:

1. Допустими за финансиране са разходи, извършени от кандидата преди подаването на формуляра за кандидатстване по програмата, но не по-рано от 01.01.2014 г., в съответствие с чл. 39 от ПМС № 189/2016 г., за програмен период 2014 - 2020 г., за: разходи за закупуване на ноу-хау, патентни права и лицензи, необходими за изготвяне и/или изпълнение на проектното предложение;

2. разходи за подготовка и изпълнение на проекта, инженерни проучвания, оценки, анализи и изготвяне на технически и/или технологичен проект( технологичният проект следва да е изготвен от специалист с образование, съответстващо на спецификата на технологията)

3. разходи за закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта, при условията на чл. 19 от ПМС № 189 от 2016 г.;

Гореизброените допустими предварителни разходи и разходите по т. 6 (разходи за независим строителен надзор, авторски надзор и инвеститорски контрол), следва да бъдат общо до 5 на сто от общата стойност на допустимите разходи по проекта в съответствие с чл. 39 от ПМС № 189 от 2016 г.

В така описаните предарителни разходи има противоречие. Не е възможно разходите за закупуване на земя да са до 10 % от общите допустими разходи по проекта, а всички предварителни разходи и разходи за независим строителен надзор, авторски надзор и инвеститорски контрол да са до 5%.

Моля, да проверите дали не е допусната техническа грешка при описване на пределните стойности на допустимите предварителни разходи.

С увежение,

Христо Андронов

**ОТГОВОР**

Изразът „Гореизброените допустими предварителни разходи“ се отнася само до разходите по т. 2 от раздел 15.2 „Допустими предварителни разходи“, които включват: разходи за подготовка и изпълнение на проекта, инженерни проучвания, оценки, анализи и изготвяне на технически и/или технологичен проект( технологичният проект следва да е изготвен от специалист с образование, съответстващо на спецификата на технологията). Ограничението на разходите до 5 на сто от общите допустими разходи не се отнася за разходите за закупуване на земя, които могат да са до 10 на сто от общите допустими разходи, както и за разходите за закупуване на ноу-хау, патентни права и лицензи.

Разходите за подготовка и изпълнение на проекта, инженерни проучвания, оценки, анализи и изготвяне на технически и/или технологичен проект, независимо дали са извършени преди или след сключване на договора за безвъзмездна финансова помощ, както и разходите за независим строителен надзор, авторски надзор и инвеститорски контрол, които от своя страна са в размер до 2 на сто от разходите за СМР, общо не могат да надвишават 5 на сто от общата стойност на допустимите разходи по проекта.

**ВЪПРОС**

**УВАЖАЕМИ ДАМИ И ГОСПОДА,**

Във връзка с публикувана покана за набиране на проектни предложения по **BG14MFOP001-4.005 - МИРГ Бургас-Камено мярка 5.4 "Преработване на продуктите от риболов и аквакултури в МИРГ Бургас – Камено"**, обръщаме се към Вас със следния въпрос:

В заглавието на процедурата е записано, че чрез мярка 5.4 „Преработване на продуктите от риболов и аквакултури” се цели подпомагането на инвестиции в преработването на продукти от риболов и аквакултури и **е насочена към изграждането на нови** и модернизация на съществуващи предприятия и в Насоките за кандидатстване фигурира в редица текстове хипотезата, че по процедурата могат да кандидатстват и новоучредени дружества.

Същевременно в т. 26 *«Списък на документите, които се подават на етап кандидатстване» под т. 22 се изисква за всички проектни предложения да бъде представен «****Документ за регистрация по реда на чл. 25 от Закона за рибарството и аквакултурите.*** *Документът следва да е прикачен в ИСУН2020 (****документът е задължителен за всички проектни предложения****)».*

Регистрацията по реда на чл. 25 от Закона за рибарството и аквакултурите /ЗРА/ се осъществява за лица, които развъждат и отглеждат риба и други водни организми във водите на Черно море и в язовирите. Регистрацията се извършва поотделно за всеки обект.

От друга страна в т. 18 от списъка с документи в Насоките по мярка 5.4 е записано следното: *«Копие от Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност. Документът следва да е подписан с КЕП от лице с право да представлява кандидата или упълномощено лице и е прикачен в ИСУН 2020. (****документът е задължителен за всички проектни предложения, които са декларирали, че ще преработват поне 30% собствена аквакултура****)».*

В ЗРА, чл. 25в, ал. 3: «Регистрираните по чл. 25 лица трябва да представят в ИАРА удостоверение за регистрация на животновъден обект по чл. 137 от Закона за ветеринарномедицинската дейност /ЗВМД/ в 30-дневен срок от въвеждането в експлоатация на обекта.“, т.е. всяко регистрирано по чл. 25 от ЗРА лице, притежава и регистрация по чл. 137 от ЗВМД и регистрацията по чл. 25 от ЗРА е задължително условие за издаване на удостоверение за регистрация на животновъден обект (риборазвъден) по чл. 137 от ЗВМД.

В допълнение, обръщаме внимание, че в раздел „въпроси и отговори“ по процедура №BG14MFOP001-5.005 „Преработване на продуктите от риболов и аквакултури“ по ПМДР 2014-2020 г. е даден отговор, че документът за регистрация по реда на чл.25 от ЗРА е задължителен за всички проектни предложения, **които са декларирали, че ще преработват собствена аквакулута.**

Във връзка с гореизложеното, моля да проверите дали е **допусната техническа грешка** при изписване на задължението всички проектни предложения да предоставят регистрация по чл. 25 от ЗРА и всъщност само кандидатите, които декларират, че ще преработват поне 30% собствена аквакултура са длъжни да представят този документ.

Представляваното от мен дружество има желание да кандидатства по мярка 5.4. на МИРГ Бургас-Камено с проект, който включва преработка „на място“ на черупки от черна мида, за което не ни е необходимо да имаме регистрация по чл. 25 от ЗРА и чл. 137 от ЗВМД.

**ОТГОВОР**

Документът за регистрация по реда на чл. 25 от Закона за рибарството и аквакултурите (ЗРА) е задължителен само за проектни предложения на кандидати, които са декларирали, че ще преработват собствена аквакултура.